Drie renosterkarkasse in Limpopo gevindFoto: www.rhinoconservation.org ŉ Woordvoerder van die Valke, McIntosh Polela, sê die karkas van ŉ witrenosterbul is by die Letaba-reservaat tussen Tzaneen en Phalaborwa gevind. Hy sê die renoster is glo sowat ŉ week gelede doodgemaak en sy horing is verwyder. Polela sê die renosterbul is agter sy regteroor geskiet. Intussen is die karkasse van twee dragtige witrenosterkoeie by Hannah Lodge in Ohrigstad gevind. Die renosterkoeie is verskeie klere geskiet maar hulle horings is nie verwyder nie. Polela sê die stropers is moontlik deur iets gepla en het hulle sonder die horings gevlug. Die Valke ondersoek beide sake.